Egyháztörténeti kötet készült Baján
A Bárdos Ferenc Helyismereti Klubban Bárth Dániel kötetét mutatják be, melynek címe: A 18. századi Bácska „alulnézeti” egyháztörténete.
Húsz év – húsz tanulmány. Az elmúlt 20 év 20 tanulmányát válogatta egy kötetbe Bárth Dániel. A tanulmányok a bácskai egyháztörténet több oldalát is bemutatják, Patachich Gábor, kalocsai érsek plébániai rendelkezéseitől a különleges szentelményekig. Egy bajai származású papot, Szuhányi Ferencet és a népi vallásossághoz való viszonyulását is megismerhetjük a kötetből. A tanulmányok tematikájában számos 18. századi bácskai népszokás megtalálható. A szerzővel dr. Fábián Borbála beszélget, január 27-én, 18 órától.